[{"text_idx": "#000000", "text": "Inimesed on ilusad ja head"}, {"text_idx": "#000001", "text": "Mul pole ammu o\u0303nnestunud kohata paari pa\u0308evaga sellises koguses sa\u0308ravaid silmi, nii palju uudiseid, nii palju tundeid, meenutusi ja ilu! Aga ko\u0303igest ja\u0308rjekorras."}, {"text_idx": "#000002", "text": "Tallinna ko\u0303ige sa\u0308ravamad delfiinitu\u0308druku silmad trehvasid mind bussijaamas ja sealt jalutasime Solarisse. Jeerum, vaadake neid silmi!"}, {"text_idx": "#000003", "text": "Muljetasime Havaist, elust ja miski viis mind korraks istuma nagu Big Islandi Lava Java\u2019sse, u\u0308le tee siinsamas mu\u0308hisemas ookean, jutuvada, ukuleele... Elxu to\u0303i mulle mu lemmik-kohvi Havailt. Oi jippiiii, kuidas mo\u0303ni asi vo\u0303ib ikka o\u0303nnelikuks teha! Tead, Elxu, ma arvan, et sellepa\u0308rast siin praegu nii pikalt soe ongi, et sa to\u0303id endaga Havailt ka pa\u0308ikse ja soojuse kaasa. Noh, Usa toll, teadagi, sai ja\u0308lle tillika. Mo\u0303tles, et ta\u0308itsa tavaline kohvi....aga na\u0308a\u0308dsa. No hallooo, kas Havailt tuleb midagi tavalist? Ei, Havaile vo\u0303ib minna tavaline, aga sealt naaseb ainult ebatavaline. Nagu see tu\u0308druk siin! Mahalo, kallis Elxu!"}, {"text_idx": "#000004", "text": "Ja\u0308rgmine kohting oli natuke pikem ja kestis lausa kaks pa\u0308eva! Ma pole ammu olnud seotud pulmade, pruudi ja pruudisoenguga. Ja kogu sellise olulise pa\u0308eva ja\u0308a\u0308dvustamisega. Imeline o\u0303rn pa\u0308ev... A\u0308rkav pruut, soenguga pruut, meigiga pruut, pruutkleidis pruut, pidevalt pissida tahtev pruut ja ko\u0303ige selle keskel u\u0308limalt rahustavana mo\u0303juv peigmees, to\u0303eline isakaru."}, {"text_idx": "#000005", "text": "So\u0303it, peigmehe kikilips, lillekimp, elevus kuubis, pulmamarss, erkkollased lehed, pa\u0308ike, sinine taevas, naeratav pruut, mo\u0303misev peigmees, kellel fotograafist juba tegelt totaalne siiber oli, aga kes oskas seda superha\u0308sti varjata. Pikk ja imeline elumuutev pa\u0308ev. Palju o\u0303nne, armastust ja paindlikkust teile, kallid Riti ja Jaan!"}, {"text_idx": "#000006", "text": "Ja\u0308rgmise pa\u0308eva hommik algas pannkookide ja Havai kohviga. Sa\u0308rasilmi sinna juurde koguni 3 paari! Kristiina jo\u0303udis ko\u0303ike \u2013 teha pannikaid,"}, {"text_idx": "#000007", "text": "kohvi ja meikida natukene ka Margaritat, sest ilma ja igavuse u\u0308le me ei kaeble. Leidsime kapist Mammuka ballikleidi ja otsustasime loodusesse minna pildistama. Kui paljudel teil on selline mo\u0303nus laupa\u0308ev?"}, {"text_idx": "#000008", "text": "Usun, et olete minuga no\u0303us neid pilte vaadates \u2013 aeg ja\u0308a\u0308b seisma... Pealegi, kes oleks osanud arvata, et oktoobris saab kleidiva\u0308el rannas pilte teha ja ku\u0308lm ei hakkagi! Aita\u0308h mu va\u0308ike modell, et sul ja\u0308tkus kannatust, jaksu ja julgust ronida, turnida, hu\u0308pata, tantsida, joosta, ka\u0308ia, sirutada, lehvitada jnejne."}]